

**"Қазаэронавигация" әуе жүрiсiн басқару, ұшуды радиотехникалық қамтамасыз етудiң жер үстiндегі құралдары мен электр байланысын техникалық пайдалану жөнiндегі республикалық мемлекеттiк кәсiпорнының кейбiр мәселелерi**

Қазақстан Республикасы Үкіметінің 2006 жылғы 25 желтоқсандағы N 1285 Қаулысы

      "Республикалық мемлекеттiк кәсiпорындардың шаруашылық жүргiзуiндегi немесе жедел басқаруындағы мүлiктi, оның iшiнде жекешелендiруге жатпайтын мемлекеттiк меншiк объектiлерiн мүлiктiк жалға беру ережесiн бекiту туралы" Қазақстан Республикасы Үкiметiнiң 2001 жылғы 7 наурыздағы N 336 
қаулысына
 сәйкес Қазақстан Республикасының Үкiметi 
**ҚАУЛЫ ЕТЕДI**
:

      1. Қазақстан Республикасы Көлiк және коммуникация министрлiгi Қазақстан Республикасы Қаржы министрлiгiнiң Мемлекеттiк мүлiк және жекешелендiру комитетiмен бiрлесiп заңнамада белгiленген тәртiппен:
  
      1) "Қазаэронавигация" әуе жүрiсiн басқару, ұшуды радиотехникалық қамтамасыз етудiң жер үстiндегi құралдары мен электр байланысын техникалық пайдалану жөнiндегі республикалық мемлекеттік кәсiпорнының шаруашылық жүргiзуiндегi Алматы қаласы, Б.Майлин көшесi, 38 А мекен-жайында орналасқан, жалпы алаңы 1148 шаршы метр әкiмшiлiк ғимаратының үй-жайларын "Азаматтық авиация медициналық орталығы" еншiлес мемлекеттік кәсiпорнына мүлiктiк жалға берудi қамтамасыз етсiн;
  
      2) осы қаулыдан туындайтын өзге де шараларды қабылдасын.

      2. Осы қаулы қол қойылған күнiнен бастап қолданысқа енгізiледi.

*Қазақстан Республикасы*
  
*Премьер-Министрінің*
  
*міндетін атқарушы*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК